Matriek eerder wegspringblok as eindstreep - Mpumalanga NewsHorn
Home School News Matriek eerder wegspringblok as eindstreep
Die vakbond Solidariteit het vandag gesê dat 2017 se matrieks nie hulle opleiding moet stop nie. ŉ Matrieksertifikaat alleen gaan nie dieselfde geleenthede skep as addisionele opleiding nie.
“Alhoewel indiensneming in Suid-Afrika onder druk is, is dit duidelik dat mense met verdere opleiding ŉ aansienlik beter kans het om nie net werk nie, maar ŉ goeie werk te kry,” sê Connie Mulder, hoof van die Solidariteit Navorsingsinstituut
“Werkloosheid onder graduandi en mense met verdere tersiêre opleiding is slegs 5,4% en 17,8% onderskeidelik – in vergelyking met Suid-Afrika se hoër koers van 27,7%,” het Mulder verder uitgebrei.
“Ons moedig 2017 se matrieks aan om addisionele opleiding ŉ prioriteit te maak. Moenie jouself blind staar teen ŉ universiteitsopleiding nie – enige verdere opleiding verhoog jou kanse om werk te kry aansienlik. Maak seker dat al staan jy in ŉ beroep, jy jouself beywer vir addisionele opleiding,” het Mulder bygevoeg.
“Wat belangrik is, is dat 2017 se matrieks nie moet ophou om opleiding te verkry nie. ŉ Matrieksertifikaat moet as ŉ wegspringblok eerder as ŉ eindstreep gesien word,” sluit Mulder af.
Previous articleNHS-matriekuitslae 2017
Next articleRamaphosa will not steal because he is wealthy – Gwede Mantashe
WATCH: Zandile Sanele Shenge at Durban Graduate Celebrates with Awesome Traditional Zulu Dance